(5)Tá an Clásal Éalaithe Ginearálta gníomhach ó Mhárta 2020. Ina Theachtaireacht an 3 Márta 2021, leag an Coimisiún amach a thuairim gur cheart an cinneadh maidir leis an gclásal ginearálta éalaithe a dhíghníomhachtú nó a chur i bhfeidhm go leanúnach a dhéanamh mar mheasúnú foriomlán ar staid an gheilleagair, agus leibhéal na gníomhaíochta eacnamaíche san Aontas nó sa limistéar euro i gcomparáid leis an leibhéal réamh‑ghéarchéime (deireadh 2019) mar phríomhchritéar cainníochtúil. Mar gheall ar éiginnteacht mhéadaithe agus rioscaí láidre ar an taobh thíos don ionchas eacnamaíoch i gcomhthéacs an chogaidh san Eoraip, méaduithe ar phraghsanna fuinnimh nach bhfacthas a leithéid riamh roimhe agus suaití leanúnacha ar an slabhra soláthair, is gá clásal éalaithe ginearálta an Chomhshocraithe Cobhsaíochta agus Fáis a leathnú le linn 2023.

(4)Agus aird á tabhairt ar an staid eacnamaíoch agus gheopholaitiúil atá ag athrú go tapa, atosaíonn an Seimeastar Eorpach a chomhordú ginearálta maidir le beartas eacnamaíoch agus fostaíochta in 2022, agus é á fhorbairt i gcomhréir le riachtanais cur chun feidhme na Saoráide Téarnaimh agus Athléimneachta mar a leagtar amach i Suirbhé Bliantúil 2022 don Fhás Inbhuanaithe. Chun go mbainfear amach na tosaíochtaí beartais faoin Seimeastar Eorpach, tá sé ríthábhachtach go gcuirfear na pleananna téarnaimh agus athléimneachta glactha chun feidhme, ós rud é go dtugann na pleananna aghaidh ar, ar a laghad, fothacar suntasach de na moltaí tírshonracha ábhartha a eisíodh i dtimthrialla Sheimeastar 2019 agus 2020. Tá moltaí tírshonracha 2019 agus 2020 chomh ábhartha céanna fós maidir le pleananna téarnaimh agus athléimneachta arna n‑athbhreithniú, arna nuashonrú nó arna leasú i gcomhréir le hAirteagail 14, 18 agus 21 de Rialachán (AE) 2021/241, i dteannta aon mholadh tírshonrach a eisíodh suas go dtí dáta tíolactha an phlean mhodhnaithe.

(3)Tá athrú suntasach tagtha ar an gcomhthéacs geopholaitiúil agus eacnamaíoch i ngeall ar ionradh na Rúise ar an Úcráin i ndiaidh na paindéime domhanda. Tá tionchar an ionraidh ar gheilleagair na mBallstát le sonrú trí phraghsanna níos airde fuinnimh agus bia agus trí ionchais fáis níos laige mar shampla. Is iad na teaghlaigh leochaileacha atá i mbochtaineacht fuinnimh nó atá i mbaol bochtaineachta fuinnimh is mó atá thíos leis na praghsanna fuinnimh níos airde, a raibh ann dóibh cheana féin in 2021. Ina theannta sin, tá sruth daoine isteach san Aontas nach bhfacthas a leithéid riamh agus iad ag teitheadh ón Úcráin. Sa chomhthéacs sin, an 4 Márta 2022, tionscnaíodh an Treoir um Chosaint Shealadach den chéad uair, rud a thug an ceart chun fanacht go dleathach san Aontas mar aon le rochtain ar oideachas agus oiliúint, ar an margadh saothair, agus ar chúram sláinte, tithíocht agus leas sóisialta do dhaoine easáitithe ón Úcráin. Cuirtear tacaíocht eisceachtúil ar fáil don Pholainn faoin tionscnamh maidir leis an nGníomhaíocht Chomhtháthaithe do Dhídeanaithe san Eoraip (CARE) agus trí réamh‑mhaoiniú breise faoi Chúnamh Téarnaimh don Chomhtháthú agus do Chríocha na hEorpa (REACT-EU) chun aghaidh a thabhairt go práinneach ar riachtanais ghlactha agus lánpháirtithe na ndaoine sin atá ar a dteitheadh ón Úcráin.

(2)An 24 Samhain 2021, ghlac an Coimisiún an Suirbhé Bliantúil don Fhás Inbhuanaithe, rud a chur tús le Seimeastar Eorpach 2022 le haghaidh comhordú beartais eacnamaíoch. Thug sé aird chuí ar an ngealltanas comhpháirteach athdhearbhaithe ón gCruinniú Mullaigh Sóisialta in Porto i mí na Bealtaine 2021 chun Colún Eorpach na gCeart Sóisialta arna fhógairt ag Parlaimint na hEorpa, an Chomhairle agus an Coimisiún an 17 Samhain 2017 a chur chun feidhme a thuilleadh. D’fhormhuinigh an Chomhairle Eorpach tosaíochtaí Shuirbhé Bliantúil 2022 don Fhás Inbhuanaithe an 25 Márta 2022. An 24 Samhain 2021, ar bhonn Rialachán (AE) Uimh. 1176/2011, ghlac an Coimisiún freisin an Tuarascáil maidir leis an Sásra Foláirimh, ar tuarascáil í nár shainaithin an Pholainn mar cheann de na Ballstáit a mbeadh grinn‑athbhreithniú ag teastáil ina leith. Ar an dáta céanna, ghlac an Coimisiún an togra le haghaidh Tuarascáil Chomhpháirteach 2022 ar Fhostaíocht lena ndéantar anailís ar chur chun feidhme na dTreoirlínte Fostaíochta agus ar phrionsabail Cholún Eorpach na gCeart Sóisialta, a ghlac an Chomhairle an 14 Márta 2022.

(1)Tháinig Rialachán (AE) 2021/241 ó Pharlaimint na hEorpa agus ón gComhairle5, lenar bunaíodh an tSaoráid Téarnaimh agus Athléimneachta, i bhfeidhm an 19 Feabhra 2021. Is rud é an tSaoráid Téarnaimh agus Athléimneachta a chuireann tacaíocht airgeadais ar fáil le haghaidh chur chun feidhme athchóirithe agus infheistíochta, arb é atá i gceist leis spreagadh airgeadais a mhaoiníonn an tAontas. Cuidíonn sé leis an téarnamh eacnamaíoch agus le cur chun feidhme athchóirithe atá inbhuanaithe agus a spreagann fás agus infheistíocht, go háirithe chun an t‑aistriú digiteach agus glas a chur chun cinn, agus neartaíonn sé athléimneacht agus fás ionchasach gheilleagair na mBallstát. Cuidíonn sé freisin le hairgeadais phoiblí inbhuanaithe a neartú agus le borradh a chur faoi fhás agus faoi chruthú post sa mheántéarma agus san fhadtéarma. Rinneadh uasmhéid na ranníocaíochta airgeadais in aghaidh an Bhallstáit faoin tSaoráid Téarnamh agus Athléimneachta a nuashonrú an [XX] Meitheamh 2022, i gcomhréir le hAirteagal 18(2) de Rialachán (AE) 2021/241.

(6)I gcomhréir leis an gcur chuige sa tuairim ón gComhairle an 18 Meitheamh 2021 maidir le Clár 2021 um Chóineasú, is fearr an seasamh fioscach a thomhas mar an t‑athrú ar chaiteachas príomha (glan ar bhearta lánroghnacha ioncaim), cé is moite de bhearta éigeandála sealadacha a bhaineann le COVID-19 ach lena n‑áirítear caiteachas arna mhaoiniú le tacaíocht neamh‑inaisíoctha (deontais) ón tSaoráid um Théarnamh agus Athléimneacht agus ó chistí eile de chuid an Aontais, i gcoibhneas leis an bhfás féideartha meántéarmach. Agus níos faide ná an staid fhioscach fhoriomlán, d’fhonn a mheas an bhfuil an beartas fioscach náisiúnta stuama agus an bhfuil a chomhdhéanamh fabhrach do ghnóthú inbhuanaithe a bheidh comhsheasmhach leis na haistrithe glasa agus digiteacha, tabharfar aird freisin ar an éabhlóid atá tagtha ar an gcaiteachas príomha reatha atá maoinithe go náisiúnta (glan ar bhearta lánroghnacha ioncaim agus gan bearta sealadacha éigeandála a bhaineann le COVID-19 a áireamh) agus ar an infheistíocht.

(7)An 2 Márta 2022, ghlac an Coimisiún Teachtaireacht lena gcuirtear treoir leathan ar fáil maidir le beartas fioscach in 2023, a raibh sé mar aidhm léi tacú le hullmhú Chláir na mBallstát um Chobhsaíocht agus um Chóineasú agus comhordú beartais a neartú ar an gcaoi sin. Thug an Coimisiún dá aire go mbeadh sé iomchuí in 2023, bunaithe ar an ionchas maicreacnamaíoch a bhí ann i réamhaisnéis gheimhridh 2022, aistriú ó sheasamh fioscach comhiomláin tacaíochta in 2020-2022 go staid chomhiomlán fhioscach a bheadh neodrach tríd is tríd, agus go bhfuil sé réidh chun freagairt don staid eacnamaíoch atá ag teacht chun cinn. D‘fhógair an Coimisiún gur cheart leanúint de dhifreáil a dhéanamh idir na moltaí fioscacha do 2023 ar fud na mBallstát agus iarmhairtí trastíortha a d’fhéadfadh a bheith ann a chur san áireamh. D’iarr an Coimisiún ar na Ballstáit an treoraíocht a léiriú ina gCláir um Chobhsaíocht nó um Chóineasú. Gheall an Coimisiún go ndéanfadh sé dlúthfhaireachán ar na forbairtí eacnamaíocha agus go n‑athróidh sé a threoraíocht bheartais de réir mar is gá agus ar a dhéanaí ina phacáiste earraigh den Seimeastar i ndeireadh mhí na Bealtaine 2022.

(8)Maidir leis an treoir fhioscach a cuireadh ar fáil an 2 Márta 2022, cuirtear san áireamh sna moltaí fioscacha do 2023 an t‑ionchas eacnamaíoch atá imithe in olcas, an éiginnteacht mhéadaithe agus rioscaí breise ar an taobh thíos, agus an boilsciú níos airde i gcomparáid leis an réamhaisnéis geimhridh. I bhfianaise na mbreithnithe sin, ní mór don fhreagairt fhioscach infheistíocht phoiblí a leathnú i gcomhair an aistrithe ghlais agus dhigitigh agus na slándála fuinnimh, agus cumhacht ceannaigh na dteaghlach is leochailí a choimeád ar bun chun tionchar an ardaithe ar phraghsanna fuinnimh a mhaolú agus chun an brú boilscitheach ó éifeachtaí indíreacha a theorannú trí bhearta spriocdhírithe agus sealadacha; ní mór don bheartas fioscach leanúint de bheith solúbtha chun dul in oiriúint do na cúinsí atá ag athrú go tapa, agus ní mór é a bheith éagsúil idir tíortha ag brath ar a staid fhioscach agus eacnamaíoch, lena n‑áirítear a mhéid a bhaineann leis an neamhchosaint ar an ngéarchéim agus leis an rabharta daoine easáitithe ón Úcráin.

(9)An 29 Aibreán 2022, thíolaic an Pholainn a Clár Náisiúnta um Athchóiriú 2022 agus, an 28 Aibreán 2022, a Clár 2022 um Chóineasú i gcomhréir leis an spriocdháta a bunaíodh in Airteagal 4 de Rialachán (CE) Uimh. 1466/97. Chun na naisc eatarthu a chur san áireamh, rinneadh measúnú ar an dá chlár le chéile. I gcomhréir le hAirteagal 27 de Rialachán (AE) 2021/241, is léiriú é Clár Náisiúnta 2022 um Athchóiriú ar thuairisciú leathbhliantúil na Polainne ar an dul chun cinn atá déanta ó thaobh a phlean téarnaimh agus athléimneachta a bhaint amach.

(10)D’fhoilsigh an Coimisiún tuarascáil tíre 2022 don Pholainn an 23 Bealtaine 2022. Rinne sí measúnú ar an dul chun cinn atá déanta ag an bPolainn maidir le haghaidh a thabhairt ar na moltaí tírshonracha ábhartha a ghlac an Chomhairle in 2019, in 2020 agus in 2021. Rinneadh measúnú inti freisin ar dhul chun cinn na Polainne ó thaobh Colún Eorpach na gCeart Sóisialta a chur chun feidhme agus ó thaobh spriocanna ceannlíne AE maidir le fostaíocht, scileanna agus laghdú bochtaineachta a bhaint amach, mar aon le dul chun cinn i dtreo Spriocanna Forbartha Inbhuanaithe na Náisiún Aontaithe a bhaint amach.

(11)An 23 Bealtaine 2022, d’eisigh an Coimisiún tuarascáil faoi Airteagal 126(3) CFAE. Pléadh staid bhuiséadach na Polainne sa tuarascáil sin, ós rud é go bhfuil sé beartaithe go sáróidh a heasnamh ginearálta rialtais in 2022 3 %, luach tagartha an Chonartha OTI. Thángthas ar an gconclúid sa tuarascáil nár comhlíonadh critéar an easnaimh. I gcomhréir le Teachtaireacht an 2 Márta 2022, níor mhol an Coimisiún nósanna imeachta nua maidir le heasnamh iomarcach a oscailt in earrach na bliana 2022 agus déanfaidh sé athmheasúnú ar a ábhartha atá sé a mholadh go gcuirfí tús le nósanna imeachta maidir le heasnamh iomarcach i bhfómhar 2022.

(12)An 20 Iúil 2020, mhol an Chomhairle don Pholainn na bearta uile is gá a dhéanamh in 2020 agus 2021, i gcomhréir leis an gclásal ginearálta éalaithe, chun aghaidh a thabhairt go héifeachtach ar an bpaindéim, chun an geilleagar a chothú agus chun tacú leis an téarnamh ina dhiaidh sin. Mhol sí freisin go saothródh an Pholainn, nuair is féidir sin sna dálaí eacnamaíocha, beartais fhioscacha atá dírithe ar sheasaimh fhioscacha stuama mheántéarmacha a bhaint amach agus ar inbhuanaitheacht fiachais a áirithiú, agus feabhas á chur ar an infheistíocht ag an am céanna. In 2021, bunaithe ar shonraí a bhailíochtaigh Eurostat, laghdaigh easnamh ginearálta rialtais na Polainne ó 6.9 % de OTI in 2020 go 1.9 % in 2021. Thacaigh freagairt an bheartais fhioscaigh ón bPolainn leis an téarnamh eacnamaíoch in 2021, agus tháinig laghdú ar bhearta sealadacha tacaíochta éigeandála ó 4.5 % de OTI in 2020 go 2.7 % in 2021. Tá na bearta a ghlac an Pholainn in 2021 i gcomhréir leis an Moladh ón gComhairle an 20 Iúil 2020. Den chuid is mó, bhí na bearta buiséadacha lánroghnacha a ghlac an rialtas in 2020 agus 2021 sealadach nó comhoiriúnaithe le bearta fritháirimh. Bunaithe ar shonraí a bhailíochtaigh Eurostat, ba ionann fiachas ginearálta an rialtais agus 53.8 % den OTI in 2021.

(13)Tá an cás maicreacnamaíoch atá mar bhuntaca leis na réamh‑mheastacháin bhuiséadacha i gClár 2022 um Cóineasú réalaíoch. Tá sé tuartha ag an rialtas go méadóidh fíor-OTI faoi 3.8 % in 2022 agus 3.2 % in 2023. I gcomparáid leis sin, tuartar i réamhaisnéis earraigh 2022 ón gCoimisiún go mbeidh fás iarbhír OTI níos ísle 3.7 % in 2022 agus 3.0 % in 2023, mar gheall ar an mboilsciú réamh‑mheasta níos airde go príomha, a bhfuiltear ag súil leis go mbeidh tionchar aige ar thomhaltas príobháideach agus ar infheistíocht phríobháideach, agus ar rannchuidiú níos ísle de ghlanonnmhairí. Ina Chlár 2022 um Chóineasú, tá an rialtas ag súil go dtiocfaidh méadú ar an easnamh ceannlíne go 4.3 % den OTI in 2022, agus go 3.7 % in 2023. Léiríonn an méadú in 2022 go príomha costas ard cabhrach do dhaoine easáitithe as an Úcráin, bearta a bhaineann le praghsanna arda fuinnimh agus mórathchóiriú cánach (Comhaontú na Polainne). De réir an Chláir, meastar go dtiocfaidh laghdú ar chóimheas fiachais ghinearálta an rialtais le OTI go dtí 52.1 % in 2022, agus go 51.5 % in 2023. Bunaithe ar bhearta beartais atá aitheanta ag scoithdháta na réamhaisnéise, tuartar i réamhaisnéis an earraigh 2022 ón gCoimisiún easnamh rialtais do 2022 agus 2023 de 4.0 % den OTI agus 4.4 % faoi seach. Don bhliain 2022, tá sé sin níos ísle ná an t‑easnamh atá tuartha i gClár 2022 um Chóineasú, go príomha mar gheall ar OTI ainmniúil réamh‑mheasta níos airde. Don bhliain 2023, tá an t‑easnamh measta níos airde ná mar atá sa Chlár um Chóineasú mar gheall ar ioncam níos ísle den chuid is mó agus an méadú ar chostas na cabhrach do dhaoine easáitithe as an Úcráin. I réamhaisnéis an earraigh 2022 ón gCoimisiún, tuartar go mbeidh cóimheas fiachais ghinearálta an rialtas le OTI níos ísle, 50.8 % in 2022 agus 49.8 % in 2023. An boilsciú réamh‑mheasta níos airde agus toimhdí éagsúla ar choigeartuithe sreafa stoic in 2023 is cúis leis an difríocht.

Bunaithe ar réamhaisnéis earrach 2022 ón gCoimisiún, meastar go mbeidh fás aschuir ionchasach meántéarmach (meán 10 bliana) ag 3.4 %. Mar sin féin, ní áirítear sa mheastachán sin tionchar na n‑athchóirithe atá mar chuid den Phlean Téarnaimh agus Athléimneachta agus lena bhféadfar borradh a chur faoi fhás ionchasach na Polainne.

(14)In 2022, chuir an rialtas deireadh leis na bearta a glacadh mar fhreagairt ar an ngéarchéim COVID-19, sa chaoi is go meastar go dtiocfaidh laghdú ar na bearta sealadacha tacaíochta éigeandála ó 2.7 % de OTI in 2021 go 0.0 % in 2022. Tá tionchar ag na bearta a glacadh chun tionchar eacnamaíoch agus sóisialta an mhéadaithe ar phraghsanna fuinnimh a chomhrac ar an easnamh rialtais, rud a mheastar i réamhaisnéis earrach 2022 ón gCoimisiún ag 1.0 % de OTI in 2022 agus a bhfuiltear ag súil go gcuirfear deireadh leo de réir a chéile in 2023. Is éard atá i gceist leis na bearta sin, den chuid is mó, ciorruithe ar chánacha indíreacha ar thomhaltas fuinnimh agus ar aistrithe sóisialta chuig teaghlaigh níos boichte. Fógraíodh na bearta sin mar bhearta sealadacha. Mar sin féin, i gcás ina bhfuil praghsanna fuinnimh fós ardaithe in 2023, d’fhéadfaí leanúint le cuid de na bearta sin. Níl roinnt de na bearta sin dírithe, go háirithe ar fud na gciorruithe ar an mbord i ndleachtanna CBL/molta. Tá tionchar ag na costais a bhaineann le cosaint shealadach a thabhairt do dhaoine easáitithe ón Úcráin ar an easnamh rialtais, rud atá tuartha i réamhaisnéis earraigh 2022 an Choimisiúin ag 0.6 % de OTI in 2022 agus 0.8 % in 2023.

(15)An 18 Meitheamh 2021, mhol an Chomhairle go gcoinneodh an Pholainn seasamh fioscach atá tacúil in 2022, lena n‑áirítear ón spreagadh a cuireadh ar fáil leis an tSaoráid Téarnaimh agus Athléimneachta, agus go gcaomhnódh sí infheistíocht a mhaoinítear go náisiúnta. Mhol sí freisin go saothródh an Pholainn, nuair is féidir sin sna dálaí eacnamaíocha, beartas fioscach atá dírithe ar sheasaimh fhioscacha stuama mheántéarmacha a bhaint amach agus an inbhuanaitheacht fhioscach a áirithiú sa mheántéarma, agus an tráth céanna, feabhas a chur ar an infheistíocht chun borradh a chur faoin acmhainneacht fáis.

(16)In 2022, bunaithe ar réamhaisnéis earraigh 2022 ón gCoimisiún agus lena n‑áirítear an fhaisnéis a ionchorpraítear i gClár 2022 na Polainne um Chóineasú, meastar go mbeidh an seasamh fioscach craptha ag -3.4 % den OTI, mar a mhol an Chomhairle. Tá sé beartaithe ag an bPolainn leanúint de thacaíocht a thabhairt don téarnamh trí leas a bhaint as an tSaoráid Téarnaimh agus Athléimneachta chun infheistíocht bhreise a mhaoiniú, mar a mhol an Chomhairle. Meastar go dtiocfaidh méadú 0.1 pointe céatadáin OTI i gcomparáid le 2021 ar an ranníocaíocht dhearfach le gníomhaíocht eacnamaíoch de chaiteachas arna mhaoiniú ag deontais ón tSaoráid Téarnaimh agus Athléimneachta agus ag cistí eile de chuid an Aontais. Réamh‑mheastar go gcuirfidh infheistíocht atá maoinithe go náisiúnta ranníocaíocht mhéadaitheach ar fáil don staid fhioscach de 0.3 pointe céatadáin in 2022. Dá bhrí sin, tá sé beartaithe ag an bPolainn infheistíocht arna maoiniú go náisiúnta a chaomhnú, mar a mhol an Chomhairle. An tráth céanna, meastar go soláthróidh an fás ar chaiteachas reatha príomhúil arna mhaoiniú go náisiúnta (glan ar bhearta nua ioncaim) in 2022 ranníocaíocht mhéadaitheach de 2.7 pointe céatadáin don seasamh fioscach foriomlán. Áirítear ar an rannchuidiú suntasach leathnaithe sin tionchar breise na mbeart chun aghaidh a thabhairt ar an tionchar eacnamaíoch agus sóisialta a bheidh ag an méadú ar phraghsanna fuinnimh (1.0 % den OTI) chomh maith leis na costais a bhaineann le cosaint shealadach a thabhairt do dhaoine easáitithe ón Úcráin (0.6 % den OTI), agus ag an am céanna meastar go rannchuideoidh liúntas cúraim nua do leanaí óga (an Caipiteal Cúraim Teaghlaigh) (0.1 % den OTI) leis an bhfás ar ghlanchaiteachas reatha. Ó thaobh an ioncaim de, réamh‑mheastar go gcuirfidh an laghdú ar an ráta cánach ioncaim phearsanta faoi Chomhaontú na Polainne (0.7 % den OTI) agus an laghdú ar rátaí cánach ioncaim chorparáidigh (0.1 % den OTI) leis an seasamh fioscach leathnaitheach. Meastar go mbeidh tionchar ag an méadú níos airde ar phraghsanna tomhaltóirí i gcomparáid leis an díbhoilsceoir OTI ar ranníocaíocht mhéadaitheach an chaiteachais phríomha reatha arna mhaoiniú go náisiúnta in 2022, tríd an gcaiteachas ar thomhaltas earraí agus seirbhísí an rialtais a mhéadú.

(17)In 2023, tuartar go mbeidh an seasamh fioscach i réamhaisnéis an earraigh 2022 ón gCoimisiún ag + 1.7 % de OTI ar thoimhde gan athrú beartais. Meastar go leanfaidh an Pholainn d’úsáid a bhaint as na deontais ón tSaoráid Téarnaimh agus Athléimneachta in 2023 chun infheistíocht bhreise a mhaoiniú chun tacú leis an téarnamh. Meastar go dtiocfaidh méadú 0.1 pointe céatadáin i gcomparáid le 2022 ar an ranníocaíocht dhearfach le gníomhaíocht eacnamaíoch de chaiteachas arna mhaoiniú ag deontais ón tSaoráid Téarnaimh agus Athléimneachta agus ag cistí eile de chuid an Aontais. Réamh‑mheastar go gcuirfidh infheistíocht atá maoinithe go náisiúnta ranníocaíocht mhéadaitheach ar fáil don staid fhioscach de 0.3 pointe céatadáin in 2023. An tráth céanna, meastar go soláthróidh an fás ar chaiteachas reatha príomhúil arna mhaoiniú go náisiúnta (glan ar bhearta nua ioncaim) in 2023 ranníocaíocht chraptha de 1.4 pointe céatadáin don seasamh fioscach foriomlán. Áirítear leis sin an tionchar ó dheireadh a chur de réir a chéile leis na bearta lena dtugtar aghaidh ar phraghsanna méadaithe fuinnimh (0.9 % den OTI) agus costais bhreise chun cosaint shealadach a thabhairt do dhaoine easáitithe as an Úcráin (0.2 % de OTI).

(18)I gClár 2022 um Chóineasú, meastar go dtiocfaidh laghdú de réir a chéile ar easnamh ginearálta an rialtais go dtí 3.1 % de OTI in 2024 agus go 2.5 % faoi 2025. Dá bhrí sin, tá sé beartaithe go rachaidh easnamh ginearálta an rialtais faoi bhun 3 % den OTI faoi 2025. Ní sholáthraítear aon fhaisnéis, áfach, faoi na bearta comhdhlúthaithe bunúsacha atá beartaithe. De réir an Chláir, táthar ag súil go dtiocfaidh laghdú ar chóimheas fiachais ghinearálta an rialtais le OTI faoi 2025, go sonrach le laghdú go 51.0 % in 2024 agus laghdú eile go 49.7 % in 2025. Bunaithe ar anailís an Choimisiúin, is cosúil go bhfuil meánrioscaí ann sa mheántéarma maidir le hinbhuanaitheacht fiachais.

(19)Leis an athchóiriú leanúnach ar an gcóras buiséid, nuair a chuirfear chun feidhme go hiomlán é, táthar ag súil go méadófar éifeachtúlacht an chaiteachais trí dhul i ngleic le laigí seanbhunaithe sa phróiseas buiséid. Áirítear orthu sin aicmithe buiséid casta agus as dáta; taifeadadh fo-optamach faisnéise; easpa fíorphleanála meántéarma, agus easpa giarála dírí ar athbhreithnithe caiteachais ar an bpróiseas buiséid. Tá coinne leis go mbeidh brú breise ar airgeadas poiblí na Polainne san fhadtéarma, go háirithe mar gheall ar aosú an daonra. Cuireann na fachtóirí sin leis an ngá atá le huirlisí nua chun bainistiú caiteachais a neartú, lena n‑áirítear measúnú rialta ar éifeachtacht agus éifeachtúlacht. Le linn na paindéime, áfach, cuireadh an chuid is mó den chaiteachas ar bhearta COVID-19 trí chiste tiomnaithe arna bhainistiú ag banc forbartha agus trí mheán airgeadais lasmuigh den bhuiséad. Cé gur thug sé sin níos mó solúbthachta do na húdaráis maidir leis an gcaiteachas a bhaineann le géarchéim a bhainistiú agus gur cheadaigh sé sárú leibhéil bhunreachtúla fhiachas an rialtais lárnaigh a sheachaint, chuir sé teorainn freisin leis an ngrinnscrúdú parlaiminteach ar chaiteachas agus leis an rochtain phoiblí ar fhaisnéis thráthúil maidir le caiteachas poiblí.

(20)Tá an Pholainn ar cheann de na tíortha is tapúla atá ag dul in aois san AE agus tá tionchar ag na treochtaí déimeagrafacha fadtéarmacha ar chóras na bpinsean. Leis an gcóras ranníocaíochtaí sainithe pinsin atá ann faoi láthair déantar an córas a chomhardú ó thaobh airgeadais de ach ní chuirtear san áireamh leis leordhóthanacht na sochar a bheidh ann amach anseo. Mar sin féin, i ngeall ar an aois scoir íseal, an t‑ionchas saoil a bheith ag ardú agus gnéithe áirithe eile den chóras, tá sé beartaithe go dtitfidh sochair phinsin amach anseo go mór i gcoibhneas leis an tuarastal deiridh. Chiallódh sé sin go mbeadh cuid mhór de phinsinéirí i mbaol bochtaineachta. Léiríonn anailís an Choimisiúin nach mbeadh ar an bPolainn 6.7 % breise dá OTI a chaitheamh faoi 2070 ach chun leibhéal na sochar a choinneáil ar an leibhéal atá ann faoi láthair. Baineann na príomhdhúshláin i gcóras pinsin na Polainne leis an aois scoir íseal agus leis na córais speisialta pinsin (e.g. feirmeoirí, seirbhísí aonfhoirmeacha), atá costasach agus fabhrach dá gcomhaltaí i gcomparáid leis an gcóras ginearálta.

(21)Chuir an Pholainn doiciméid chlársceidealaithe an bheartais chomhtháthaithe isteach an 15 Nollaig 2021. I gcomhréir le Rialachán (AE) 2021/1060 ó Pharlaimint na hEorpa agus ón gComhairle an 24 Meitheamh 2021, cuirfidh an Pholainn san áireamh na moltaí tírshonracha i gclársceidealú chistí an bheartais comhtháthaithe le haghaidh 2021-2027. Is réamhriachtanas é sin chun éifeachtacht na tacaíochta airgeadais atá le fáil ó chistí an bheartais chomhtháthaithe a fheabhsú agus chun an leas is mó is féidir a bhaint as breisluach na tacaíochta sin, agus comhordú, comhlántacht agus comhleanúnachas idir na cistí sin agus ionstraimí agus cistí eile de chuid an Aontais á gcur chun cinn san am céanna. Braitheann cur chun feidhme rathúil na Saoráide Téarnaimh agus Athléimneachta mar aon le cláir an bheartais chomhtháthaithe ar dheireadh a chur le bacainní ar infheistíocht chun tacú leis an aistriú glas agus digiteach agus ar fhorbairt chríochach chothrom.

(22)Tá an ráta dífhostaíochta sa Pholainn níos ísle ná riamh, ach tá srian á chur i gcónaí ar rannpháirtíocht roinnt grúpaí i margadh an tsaothair. Tá an ráta clárúcháin do leanaí faoi bhun trí bliana d’aois i gcúram leanaí foirmiúil fós ar cheann de na rátaí is ísle i measc thíortha an AE, agus cuireann rochtain theoranta ar chúram leanaí cosc ar mhná dul isteach sa mhargadh saothair. Ina theannta sin, mar gheall ar an easpa tacaíochta do chúram fadtéarmach agus an aois scoir níos ísle, is é an toradh a bhíonn orthu eis‑sreabhadh an lucht saothair ón margadh. Déanann difríochtaí sa mhargadh saothair difear freisin do dhaoine faoi mhíchumas, do dhaoine scothaosta agus do dhaoine ar bheagán oiliúna, a fheiceann rátaí fostaíochta atá faoi bhun mheán ábhartha an Aontais. Cé gur féidir titim leanúnach i gconarthaí neamhchaighdeánacha saothair a urramú le blianta beaga anuas, leanann fostaíocht faoi chonarthaí sealadacha agus féinfhostaíocht le ranníocaíochtaí sóisialta ísle de dhifear d’oibrithe óga agus ar bheagán oiliúna, rud a mhéadaíonn an baol go mbeidh a bpinsean neamhdhóthanach.

(23)Tá dúshláin fós os comhair chóras oideachais agus oiliúna na Polainne ó thaobh cáilíochta agus cuimsitheachta de. Chuir an paindéim leis na dúshláin sin, agus tréimhsí fada cianfhoghlama ann. Tá easpa scileanna digiteacha i measc múinteoirí, daltaí agus an daonra i gcoitinne. Ag an am céanna, níl trealamh agus nascacht TFC ar fáil go leordhóthanach do scoileanna agus do theaghlaigh a bhfuil leanaí acu. Ní leor cáilíocht an bhunoideachais a fhaigheann múinteoirí. Ina theannta sin, tá tuarastal múinteoirí íseal go leor i gcomparáid le caighdeáin na hEagraíochta um Chomhar agus Forbairt Eacnamaíochta (ECFE). Tá tionchar aige sin ar tharraingteacht airgeadais na gairme agus, mar aon leis an easpa forbartha gairmiúla, cuireann sé le ganntanas suntasach foirne. Mar gheall ar rabharta mór na ndaoine a easáitíodh as an Úcráin, tá gá le hiarrachtaí suntasacha chun freagairt leordhóthanach a thabhairt i réimse an oideachais agus na hoiliúna. Mar gheall ar an neamhréir shuntasach idir riachtanais scileanna agus riachtanais mhargadh an tsaothair, tá ganntanas lucht saothair ann, rud a léiríonn na deacrachtaí a bhíonn ag fostóirí poist oscailte a líonadh.

(24)Tá an caiteachas iomlán ar chúram sláinte i gcoibhneas le OTI fós íseal, gan ach 6.5 % i gcomparáid leis an meán de 9.9 % don AE in 2019. Braitheann córas cúraim sláinte na Polainne go hiomarcach ar ospidéil, atá thíos leis an staid airgeadais atá ag dul in olcas, le heaspa measúnaithe cáilíochta agus le heasnaimh sa bhainistíocht. Ní bhaintear dóthain úsáide as cúram othar príomhúil ná as cúram othar seachtrach. Cuireann tarraingteacht theoranta na ngairmeacha leighis le ganntanas foirne. Tá líon na ndochtúirí agus na n‑altraí in aghaidh gach 1000 daonra (2.4 agus 5.1 faoi seach) i measc an líon is ísle de Bhallstáit AE. Tá an córas cúraim phríomhúil gann, agus tá an iomarca brú ar a chuid seirbhísí. Tá a acmhainneacht fós gan saothrú, rud a fhágann go bhfuil ualach rómhór ag baint leis ar leibhéil níos airde cúraim. Cé go gcabhraíonn ríomhsheirbhísí sláinte le haghaidh a thabhairt ar roinnt de na dúshláin atá os comhair an chórais sláinte, tá a bhforbairt teoranta go dtí seo.